
הנכם מוזמנים להציע הצעות לביצוע העבודה המפורטת להלן:
 מכרז 1/16 – 

בית חולים חדש לילדים  - המרכז הרפואי ע"ש אדית וולפסון 
(להלן  "הפרויקט")

העבודה תושלם עד ולא יאוחר מתום  30 חודשים קלנדריים מהמועד שיקבע בצו התחלת העבודה.
מועד סיור הקבלנים נקבע לתאריך 14.2.16  בשעה 13:00 
מקום המפגש: אולם האירועים החדש בקומה ק"ע במבנה מגדל האשפוז (קומה מעל דלפק המודיעין הראשי) – במרכז הרפואי וולפסון
ההשתתפות בסיור הקבלנים הנה חובה ומהווה תנאי להשתתפות במכרז.

מכרז זה הינו מכרז ממוחשב. לא יימסר למשתתפים כל חומר מודפס. ניתן להיכנס לאתר הרלוונטי ולצפות בכל חומר המכרז. להלן לינק, שם משתמש וסיסמא :
https://atview.net/maillogin.asp?mnf=1&fldkNF=9FRFW7JW&baseNF=FOLDERS&PrjCodeNF=402792&lng=1255&skn=0
שם משתמש: wolfsonchild סיסמא: wolfson1234
*רק לאחר תשלום אגרת השתתפות במכרז בסך 500 ₪ ניתן יהיה לקבל סיסמא אישית לצורך הורדת המכרזומט .

ניתן לשלם באחת משתי דרכים:

1. באתר משרד הבריאות בכתובת: http://www.health.gov.il/Services/Tenders/Pages/default.aspx#blank
2. תשלום  מראש בבנק הדואר לפקודת משרד הבריאות (מנהל תכנון) לחשבון מס' 0-03807-9 .
· במקרה של תשלום בבנק הדואר - יש לעדכן מיידית את מחלקת המכרזים במשרד הבריאות ולהעביר קבלה סרוקה על  התשלום לכתובת המייל einat.avni@moh.health.gov.il טל: 5136311- 03 .
תנאים יסודיים /סף / מקדמיים להשתתפות במכרז

על המציע:
1. להיות קבלן רשום על פי חוק רישום קבלנים לעבודות הנדסה בנאיות תשכ"ט - 1969, התקנות, הצווים והכללים שעל פיו ובעל תעודת קבלן מוכר לביצוע עבודות ממשלתיות המוצע ע"י הועדה הבין משרדית למסירת עבודות לקבלנים ומינהל רישום קבלנים מוכרים, בהיקף ובסיווג המתאימים בענפים ובעבודות הנדרשים ע"י המזמין לצורך ביצוע הפרויקט. קבלן מוכר בעל סיווג 100 ג' 5 .
ב. 
להיות בעל ניסיון חיובי מוכח בהקמת פרויקטים (אחד לפחות), אשר מורכבותם הטכנולוגית ועלותם הכספית דומות לאלו של הפרויקט, נשוא המכרז.
 
לחלופין :
להיות בעל ניסיון חיובי מוכח בהקמת 3 פרויקטים, אשר מורכבותם הטכנולוגית דומה לאלו של הפרויקט נשוא המכרז והעלות הכספית, של כל אחד מהם, שווה למחצית עלות הפרויקט נשוא המכרז.

* הניסיון יתייחס לעבודות שביצוען הסתיים במהלך חמש השנים האחרונות ועד למועד הגשת ההצעות. מובהר כי עבודות שביצוען לא היה לשביעות רצון/הנחת דעת מזמיני העבודות לרבות המזמין, לא ייחשבו כעבודות העומדות בדרישות הניסיון בסעיף זה.
* העלות הכספית של כל פרויקט - תשוערך למדד הבסיס על פיו מוגשת ההצעה.


ג.
להשתתף בסיור הקבלנים במועד שנקבע בלבד.
ד.
להגיש המחאה בנקאית או ערבות (בנקאית/ חב' ביטוח מורשה) אוטונומית/בלתי מותנית ולא צמודה לטובת משרד הבריאות בסכום (קבוע) של 2,100,000 ₪.  תוקף ההמחאה/הערבות יהיה מהמועד האחרון להגשת ההצעות ועד תאריך 14.6.16.
הערבות צריכה להיות של המציע ( לא תתקבל ערבות של צד ג' כלשהו) ובנוסח המצורף כנספח למסמך א'.


המזמין יהיה רשאי לחלט את הערבות או לפרוע את ההמחאה הבנקאית, אם המציע יחזור בו מהצעתו ו/או לא יקיים אותה ו/או מכל סיבה אחרת לפי שיקול דעתו של המזמין.
4. להיות בעל האישורים הנדרשים לפי חוק עסקאות גופים ציבוריים, התשל"ו - 1976 ותקנות עסקאות גופים ציבוריים (אכיפת ניהול חשבונות (אישורים), התשמ"ח - 1987, לרבות בנוגע לניהול ספרי חשבונות ורשומות, תשלום שכר מינימום לפי חוק שכר מינימום, תשמ"ז-1987 והעדר הרשעות בעברות לפי חוק עובדים זרים, תשנ"א-1991.

5. לשלם אגרת השתתפות במכרז בסך 500 ₪. 
6. להתחייב ולעמוד בתנאי הוראת תכ"ם מס' 7.12.9 של החשב הכללי (בתוקף מיום 16.05.2010) שכותרתה: עידוד העסקת עובדים ישראלים במסגרת התקשרויות הממשלה, הניתנת לעיון באתר האינטרנט:  http://takam.mof.gov.il/doc/hashkal/horaot.nsf.
7. לעמוד בכל הדרישות שבמפרט ללא יוצא מן הכלל.
8. לקיים את כל חוקי העבודה, התקנות והצווים וכן ההסכמים הקיבוציים בענפים הנוגעים לתחום פעילותו.
9. להתחייב כי לצורך ההתקשרות נשוא המכרז יעשה שימוש אך ורק בתוכנות מקוריות.
10. לעמוד בדרישה שהמציע אינו נמצא בהליכי פירוק, או פשיטת רגל.
המזמין רשאי לפסול גם מציע הנמצא בכינוס נכסים או הקפאת הליכים, לפי שיקול דעתו.

11. ככל שהמציע הינו תאגיד/שותפות: להיות בעל אישור על העדר חובות לרשם החברות (להלן:"אישור").

כאישור ייחשב נסח חברה/שותפות עדכני של רשם התאגידים הניתן להפקה דרך אתר האינטרנט של רשות התאגידים, שכתובתו: Taagidim.justice.gov.il בלחיצה על הכותרת "הפקת נסח חברה", אשר לא מצויינים בו חובות אגרה שנתית לשנים שקדמו לשנה בה מוגשת ההצעה ולגבי חברה , בנוסף, לא מצוין שהיא חברה מפרת חוק או שהיא בהתראה לפני רישום כחברה מפרת חוק.
12. התנאים הינם מצטברים, הצעתו של קבלן שלא תעמוד באחד התנאים תדחה על הסף.

המועד האחרון להגשת ההצעות למכרז 1/16 נקבע לתאריך 15.3.16  עד השעה 12:00.
את הצעות ההשתתפות במכרזים יש להכניס לתיבת המכרזים של משרד הבריאות מנהל תכנון,

פיתוח ובינוי מוסדות רפואה, קומה א', רח' ד"ר ארליך 20, ת.ד. 27163 תל אביב יפו מיקוד 61271.
אין משרד הבריאות מתחייב לבחור את ההצעה הזולה ביותר וכן אנו רשאים לקבל חלק של ההצעה

ו/או לא לקבל אף הצעה בכלל, כמו כן אנו רשאים להרחיב או לצמצם היקף המכרז בגין סיבות 

תקציביות ו/או ארגוניות ו/או מנהליות. 

ועדת המכרזים תהיה רשאית (על פי שיקול דעתה והחלטתה הבלעדית) לא לבחור במציע, אשר קבלת הצעתו במכרז זה הייתה גורמת לכך ש"יתרת העבודות שלו לביצוע עבור המינהל" תהיה בשיעור העולה על 30% מהיקף סך "כל יתרת העבודות לביצוע עבור המינהל", בענף נושא המכרז.  

הכול כמפורט במסמכי המכרז.

במקרה של סתירה בין נוסח המודעה בעיתון לבין תוכן מסמכי המכרז תינתן עדיפות לאמור במסמכי המכרז.
